Publication: Magyar Közlöny
Issue: MK-2008-27 (Year: 2008, Number: 27)
Era: 2004-2010
Section: A többször módosított 18/1998. (VI. 3.) NM rendelet
Paragraph Index: 584

b) A VARIVAX 12 hónapos és annál idõsebb személyek aktív immunizálására alkalmas. 1–12 év közötti gyermekeknél az immunitás kialakításához egy dózis (0,5 ml) beadása szükséges. 12 évesnél idõsebb személyek két alkalommal, 4–8 hetes idõköz tartásával oltandók. A varicella elleni aktív immunizálás a bárányhimlõs betegek közvetlen kontaktjainak posztexpozíciós profilaxisára az expozíciót követõ 3, maximum 5 napon belül alkalmazható. B) PASSZÍV IMMUNIZÁLÁSRA HASZNÁLATOS KÉSZÍTMÉNYEK Specifikus immunglobulinok: – A tetanusz-fertõzésre gyanús sérülteket a korábbi fejezetben részletezettek szerint humán antitetanusz immunglobulinnal (TETIG 500) szükséges oltani. – Hepatitis B specifikus immunglobulin (HBIG) Az intravénás hepatitis B hyperimmunglobulin (HEPATECT CP) a forgalmazótól szerezhetõ be, és kizárólag fekvõbeteg-gyógyintézetben alkalmazható. Posztexpozíciós profilaxisként legalább 500 NE (10 ml) adandó. – Cytomegalia-fertõzések megelõzésére és gyógykezelésére adható hyperimmunglobulin. Megelõzés céljából immunszupprimált betegeknél vagy szervátültetések után alkalmazható készítmény. A CYTOTECT Biotest infúzió megnevezésû intravénás készítmény kizárólag fekvõbeteg-gyógyintézetekben alkalmazható. – Varicella-zoster elleni hiperimmun gamma-globulin (VARITECT CP) adható az expozíciót követõ 96 órán belül profilaxisként; immunkomprimált betegeknek vagy súlyos varicella-zoster megbetegedés esetén pedig adjuváns terápiaként. Posztexpozíciós profilaxisra azoknak az újszülötteknek javasolt, akiknek anyja a szülést megelõzõ 5 napon belül vagy a szülést követõ 2 napon belül betegedett meg varicellában. A VARITECT CP megnevezésû intravénás készítmény kizárólag fekvõbeteg-gyógyintézetekben alkalmazható. X. A külföldi utakkal kapcsolatos védõoltások A külföldre utazók védõoltásait (a sárgaláz elleni oltás kivételével) az ÁNTSZ és az OEK Nemzetközi Oltóközpontja, továbbá az országos tiszti fõorvos által a nemzetközi utazásokkal kapcsolatos védõoltások végzésére feljogosított oltóhely végzi. Nemzetközi érvényû oltási bizonyítványt csak ezen oltóhelyek állíthatnak ki. A külföldre utazó magyar állampolgárok sárgaláz elleni védõoltása kötelezõ, ha olyan országba utaznak, ahol sárgaláz veszély van, illetõleg ha az adott ország ezt az oltást megköveteli. Sárgaláz elleni védõoltásokat az év elsõ felében kizárólag az Országos Epidemiológiai Központ Nemzetközi Oltóközpontjában végeznek, majd 2008. július 1-jétõl az erre kijelölt regionális oltóközpontokban is elvégzik a vakcinációt. Az utazás elõtti tanácsadás és az oltások kiválasztása a részletes adat-, és anamnézis felvételen, valamint a személyes konzultáción alapszik. A kockázat felmérése az utazás körülményei, idõtartama, az utazó kora, egészségi állapota (krónikus szervi betegség, pszichés zavar, állandóan szedett gyógyszerek, immunhiányos állapot, mûtétek, allergia stb.), a terhesség lehetõsége, az eddigi oltások és egyéb tényezõk figyelembevételével történik. Magyarországon aktív immunizációra 19 betegséggel szemben van lehetõség, ezek közül – elsõsorban – utazással kapcsolatos a sárgaláz, a hepatitis A, a hepatitis B, a typhus abdominalis (hastífusz), a meningococcus meningitis (járványos agyhártyagyulladás), a veszettség, a kolera, a tetanusz és a poliomyelitis (gyermekbénulás) elleni oltások. Hosszabb külföldi tartózkodás, tanulmányút vagy speciális feladatok ellátása elõtt kibõvülhet a sor a morbilli–rubeola–mumpsz (kanyaró–rózsahimlõ–mumpsz), a varicella (bárányhimlõ), a pneumococcus és az influenza elleni oltásokkal. Az utazással kapcsolatos oltás és tanácsadás egészségügyi szolgáltatás [1997. évi CLIV. tv. 57. § (2) c) pont], mely térítés ellenében történik. Elõzetesen tájékozódni lehet a www.oek.hu honlapon, az Utazás és egészség témakörnél. XI. OLTÓANYAGOK BESZERZÉSE, TÁROLÁSA ÉS FELHASZNÁLÁSA A) Beszerzés

Source: https://magyarkozlony.hu/hivatalos-lapok/d8cdd5c43248697cd570e6add76a196212ba4648/dokumentumok/d54c5b31dfd787b13bb8ae327268a0f4ffbc288a/letoltes